open-index/open-wikipedia-markdown huggingface dataset:
Estadio Manuel Martínez Valero

**Estadio Manuel Martínez Valero** on jalkapallostadion Elchen kaupungissa Espanjassa. Sitä käytetään Elche CF:n kotiotteluissa. Vuonna 1976 valmistuneelle stadionille mahtuu noin 36&nbsp;000 katsojaa. Stadion on nimetty Elche CF:n entisen puheenjohtajan Manuel Martínez Valeron mukaan. Alun perin se tunnettiin yksinkertaisesti nimellä Nuevo Estadio ().

Stadionilla pelattiin vuoden 1982 MM-kilpailuiden alkulohkon C otteluita. Myös Espanjan maajoukkue on pelannut otteluitaan stadionilla.

## Lähteet

## Aiheesta muualla

* Stadionin esittely Elche CF:n sivustolla
Tabanomorpha

**Tabanomorpha** ("paarmamaiset") on kärpästen osaluokka. Monien lajien naaraat imevät selkärankaisten verta.

Tabanomorpha on lajimäärältään melko pieni mutta morfologisesti jonkin verran vaihteleva taksonominen ryhmä, johon kuuluu joukko usein kookkaita kärpäsiä. Osaluokkaan kuuluu sieppokärpästen ja paarmojen lisäksi vain pieni joukko muita lajeja. Tuntosarvet, jotka ovat yleensä tanakanoloiset muodostuvat kolmesta jaokkeesta. Tuntosarveen liittyvää aristaa ei ole. Toukat ovat petoja tai saprotrofeja ja elävät kosteassa maaperässä tai vesistöissä. Toukkien vartalossa on perhostoukkien käsnäjalkoja muistuttavia ulokkeita. 

## Lähteet
Bibionomorpha

**Bibionomorpha** (”karvasääskimäiset”) on sääskiin kuuluva kaksisiipisten osalahko. Useimpien lajien toukat elävät maaperässä ja ovat saprotrofeja tai syövät sienirihmastoa. Cecidomyiidae-heimon äkämäsääsket aiheuttavat äkämiä kasveihin. Sciaridae-heimon harsosääskien toukat muodostavat joskus käärmemäisiä massaesiintymiä, joista käytetään nimitystä aarremato.

## Lähteet
Paulo Radmilovic

**Paulo Francesco Radmilovic** (5. maaliskuuta 1886 Cardiff &ndash; 29. syyskuuta 1968 Weston-super-Mare) oli walesilainen vesipalloilija ja uimari, joka voitti molemmissa lajeissa olympiakultaa. 

Radmilovic syntyi Cardiffissa Dubrovnikista lähtöisin olleen kroaatin Antun Radmilovićin kolmantena poikana. Hänen äitinsä oli Cardiffissa syntynyt irlantilaisten jälkeläisten tytär. Radmilovic debytoi Walesin vesipallomaajoukkueessa 15-vuotiaana vuonna 1901. Hän urheili kansainvälisellä tasolla vesipallossa ja uinnissa lähes 30 vuotta. 

Paulo Radmilovicin olympiaura alkoi uimarina Ateenan välikisoissa vuonna 1906. Siellä hän sijoittui neljänneksi 100 metrin vapaauinnissa ja viidenneksi 400 metrillä. Lontoon olympialaisissa 1908 hän voitti kultaa Britannian vesipallojoukkueessa, joka löi finaalissa Belgian 9–2 Radmilovicin tehdessä kaksi maalia. Hänestä tuli ensimmäinen walesilainen olympiakultamitalisti. Kaksi päivää myöhemmin hän kilpaili toisella osuudella 4&nbsp;×&nbsp;200 metrin vapaauintiviestissä, koska yksi kilpailijoista oli sairastunut. Kisa päättyi dramaattisesti, kun ankkuriosuudella ylivoimaisesti johtanut Unkarin Zoltán Halmay lähes menetti tajuntansa ja brittien Henry Taylor ui neljän sekunnin voittoon. Radmilovic ui myös kolme henkilökohtaista vapaauintimatkaa, mutta ei saavuttanut finaalipaikkoja.

Kolmannen olympiakultansa Radmilovic voitti Tukholman kisoista 1912. Brittien vesipallojoukkue kukisti finaalissa itävaltalaiset maalein 8–0. Radmilovicim neljäs kulta tuli kiihkeässä vesipallofinaalissa Belgiaa vastaan vuoden 1920 Antwerpenin kisoista. Radmilovic oli mukana myös vuosien 1924 ja 1928 olympialaisissa, mutta ei saavuttanut niistä mitaleita. Radmilovicin neljä olympiakultaa säilyi brittien ennätyksensä vuoteen 2000, jolloin soutaja Steve Redgrave voitti viidennen olympiakultansa.

Radmilovic valittiin International Swimming Hall of Fameen vuonna 1967.

## Lähteet
Luettelo valtioista, joilla on useampi kuin yksi pääkaupunki

Tämä on **luettelo [[valtio]]ista, joilla on useampi kuin yksi [[pääkaupunki]]** eli joissa valtion hallinnolliset elimet sijaitsevat useammassa kuin yhdessä kaupungissa. Israel ei ole tässä listassa, sillä sen pääkaupunki on kiistanalainen. Tel Avivissa sijaitsee monien valtioiden suurlähetystöjä, mutta maan parlamentti eli Knesset  sijaitsee Jerusalemissa.

Yhdistyneen Saksan pääkaupunki on Berliini. Suuri osa keskushallinnon toimintoja sijaitsee kuitenkin edelleen entisen Länsi-Saksan pääkaupungissa Bonnissa.

## Nykyiset

## Historialliset

## Lähteet
Seraja Lošad

**Seraja Lošad** () on entinen rannikkotykistöpatteri Leningradin alueen Lomonosovin piirin Lepäsin kunnassa. Se sijaitsee Suomenlahden etelärannalla Sosnovyi Borista koilliseen lähellä Harjavallan kylää.

Seraja Lošadin rannikkopatteri perustettiin vuonna 1911 samannimiselle niemelle osaksi Pietarin kaupungin puolustusta. Samaan aikaan rakennettiin myös lähellä sijaitseva Yhinmäen linnoitus sekä Inon patteri Suomenlahden vastarannalle.

Kesäkuussa 1919 Seraja Lošad ja Yhinmäki antautuivat kenraali Aleksandr Rodzjankon armeijakunnassa taistelleelle Länsi-Inkerin rykmentille. Toisessa maailmansodassa se toimi osana Oranienbaumin sillanpääaseman puolustusta. Sodan jälkeen se jäi pois käytöstä.
Frangi

**Frangi** (fr) tarkoittaa seuraavia rahayksikköjä:

* Belgian frangi, BEF, Belgian rahayksikkö vuoteen 2002
* Burundin frangi, BIF, Burundin rahayksikkö
* CFA-frangi, XAF ja XOF, Beninin, Burkina Fason, Gabonin, Guinea-Bissaun, Kamerunin, Keski-Afrikan tasavallan, Kongon tasavallan, Malin, Nigerin, Norsunluurannikon, Päiväntasaajan Guinean, Senegalin, Togon ja Tšadin rahayksikkö
* CFP-frangi, XPF, Ranskan Polynesian, Uuden-Kaledonian sekä Wallis- ja Futunasaarten rahayksikkö
* Djiboutin frangi, DJF, Djiboutin rahayksikkö
* Guinean frangi, GNF, Guinean rahayksikkö
* Komorien frangi, KMF, Komorien rahayksikkö
* Kongon frangi, CDF, Kongon demokraattisen tasavallan rahayksikkö
* Luxemburgin frangi, LUF, Luxemburgin rahayksikkö vuoteen 2002
* Madagaskarin frangi, MGF, Madagaskarin rahayksikkö vuoteen 2005
* Malin frangi, Malin rahayksikkö vuosina 1962–1984
* Ranskan frangi, FRF, Ranskan, Monacon ja Andorran rahayksikkö vuoteen 2002
* Ranskan Länsi-Afrikan frangi, Ranskan Länsi-Afrikan siirtomaiden rahayksikkö 1903–1945
* Ruandan frangi, RWF, Ruandan rahayksikkö
* Saarlandin frangi, Saarlandin rahayksikkö 1948–1959
* Sveitsin frangi, CHF, Sveitsin ja Liechtensteinin rahayksikkö.
* Tunisian frangi, F, Tunisian rahayksikkö 1891–1958

## Lähteet
Harjavalta (Inkeri)

**Harjavalta** () on kylä Leningradin alueen Lomonosovin piirin Lepäsin kunnassa Venäjällä. Se sijaitsee Harjavallanjärven itärannalla 14 kilometriä Lepäsistä länteen. Kylässä on 401 asukasta (vuonna 2015).

## Historia
 
Harjavalta-nimellä on aiemmin tarkoitettu nykyistä laajempaa aluetta. Kaprion kihlakunnan Kargalin pogostaan kuuluneet kolme Harjavallan kylää mainitaan Vatjan viidenneksen verokirjassa vuonna 1500. Ruotsalaisten 1600-luvun alussa laatimassa maakirjassa esiintyy myös Harjavallan vieressä sijainnut *Achuola*.

1700-luvulla Aleksandr Menšikovin maaomaisuutta jaettaessa Harjavalta jaettiin kahtia. Järven pohjoisrannan hiekkaharjulla sijainnut Harjavalta eli Harmaala annettiin kenraalimajuri Stepan Šepeljoville, kun taas toinen Harjavalta eli *Agvaly* sekä Pulkkala ja Mustalahti lahjoitettiin keisarinna Elisabetin suosikille Aleksei Razumovskille. Jälkimmäisen perilliset myivät Harjavallanjärven itärannalla sijainneen kylän vuonna 1822 valtioneuvos Dmitri Dobržanskille, joka perusti sinne pienen Aljutinan kartanon.

Peter von Köppenin mukaan vuonna 1848 Harjavallassa asui 70 Hevaan ortodoksiseen seurakuntaan kuulunutta inkerikkoa ja 20 Kaprion luterilaiseen seurakuntaan kuulunutta äyrämöistä. Vuonna 1862 kylässä oli 14 taloa ja 89 asukasta ja kartanossa 10 asukasta. Talonpojat olivat kartanonomistajan maaorjia. 1800-luvun loppupuolella ja 1900-luvun alussa Harjavalta kuului Pietarin kuvernementin Pietarhovin kihlakunnan Hevaan kuntaan.

Harjavallan kartanon omistanut kauppias Ivan Voronin rakennutti lähikylien talonpoikia varten vuonna 1903 valmistuneen ortodoksisen Pyhän Kolminaisuuden kirkon. Venäläistyylisen yksikupolisen kirkon on suunnitellut Vasilli Kosjakov. Maisemasta kaukaa erottuva juhlava kirkko, kartanon puinen päärakennus ja puistoalue ovat säilyneet.

Nimenä Harjavalta saattaa olla tullut Harmaalan sijainnista Suomenlahden ja Harjavallanjärven väliin jäävällä hiekkaharjukannaksella, siis osista *harja* ja *valta*. Valta-sanan merkitys olisi tällöin vastaava kuin viron kielen vald-sanalla: 'kunta'. Kyseessä olisi tällöin harjulla sijainnut asuinpaikka tai hallintoalue. Suomen Harjavallan nimeä on selvitetty laajemmin.

## Nykyaika
Nykyinen Harjavallan kylä sijaitsee sotilasalueella, mutta sen rakennukset on siirretty kunnanhallinnolle. Se koostuu osin kerrostaloista ja matalista asuintaloista, joissa on vesijohto ja keskuslämmitys. Kylän ohi kulkee Pietarin ja Ruutsian välinen asfaltoitu maantie, jolta on linja-autoyhteydet Lepäsiin, Lomonosoviin, Pietariin ja Sosnovyi Boriin. Palveluihin kuuluvat lääkintäasema ja kauppa. Lähistöllä sijaitsee pieni lomakylä sekä entinen rannikkopatteri Seraja Lošad.

## Lähteet
* 

### Viitteet
George Allen

**George Allen** (1808 – 1876) oli yhdysvaltalainen kreikan kielen professori. Allen kirjoitti kirjan *The Life of Philidor, musician and chess-player*. Kirja käsitteli François-André Danican Philidoria ja julkaistiin vuonna 1858. Allen oli myös sukua Ethan Allenille.

## Lähteet
Harmaala (Inkeri)

**Harmaala** () on kylä Leningradin alueen Lomonosovin piirin Lepäsin kunnassa Venäjällä. Se sijaitsee Suomenlahden ja Harjavallanjärven välisellä kannaksella 17 kilometriä Lepäsistä länteen. Kylässä on 194 asukasta (vuonna 2015).

Harmaala oli aikoinaan osa Kaprion kihlakunnan Kargalin pogostan Harjavallan kylää, joka mainitaan Vatjan viidenneksen verokirjassa vuonna 1500. Harjavallanjärven pohjoispuolella sijaitseva kylänosa lahjoitettiin 1700-luvulla kenraalimajuri Stepan Šepeljoville, jolta kylä sai venäjänkielisen nimensä. 

Vuonna 1848 Harmaalassa asui 49 Hevaan ortodoksiseen seurakuntaan kuulunutta inkerikkoa ja 62 äyrämöistä. Vuonna 1862 kylässä oli 19 taloa ja 89 asukasta, jotka olivat tilanomistajan maaorjia. Myöhemmin Harmaala mainittiin Kaprion luterilaiseen seurakuntaan kuuluneena suomalaisena kylänä.

Kylän ohi kulkee Pietarin ja Ruutsian välinen asfaltoitu maantie. Sieltä on linja-autoyhteydet Lepäsiin, Lomonosoviin, Pietariin ja Sosnovyi Boriin. Harmaalassa on toimintansa lopettanut kalatehdas ja pieni huonekaluja valmistava yritys. Kylän länsi- ja itäpuolella on sotilasalue. Palveluihin kuuluvat lääkintäasema ja kauppa. Kesäasukkaiden määräksi arvioidaan yli 200 henkeä.

Lähistöllä sijaitsevalle Patterilahdelle (ven. *buhta Batareinaja*) on suunniteltu Surgutneftegaz-yhtiön öljysatamaa, mutta toistaiseksi sen rakentaminen ei ole edennyt vuonna 1997 muurattua peruskiveä pitemmälle. 

## Lähteet
Austevoll

**Austevoll** on kunta Vestlandin läänissä Norjassa. Austevollin kunta perustettiin vuonna 1886, kun se erotettiin Sundin kunnasta. Vuoden 2022 alussa Austevollissa oli 5&nbsp;283 asukasta.

Austevollin kunta koostuu 667 saaresta, ja on pinta-alaltaan Norjan suurin kunta, jolla ei ole alueita mantereella. Austevollin hallinnollinen keskus Storebø sijaitsee Huftarøyn saarella.

## Media
Paikallislehti *[[Marsteinen]]* ilmestyy torstaisin.

## Tunnettuja henkilöitä
* Karsten Klepsvik (1952–2025), diplomaatti

## Lähteet

## Aiheesta muualla
Annamoisio

**Annamoisio** () on taajama ja maalaiskunta Leningradin alueen Lomonosovin piirissä Venäjällä. Taajamassa on asukkaita 3&nbsp;300 (vuonna 2002) ja kunnassa 6&nbsp;700 henkeä (vuonna 2006).

Annamoision kunta sijaitsee Länsi-Inkerin ylängön pohjoisreunalla ja rajoittuu lännessä Pietarin kaupungin alueeseen.

Kunnan hallinnollinen keskus on Annamoision taajama. Lisäksi siihen kuuluvat seuraavat asutuskeskukset: kylät Alakylä (), Hiekka (), Innala (), Kapriola (), Kemppilä (), Kuttusi (), Lesopitomnik (), Pihilä (), Rappula (), Ryömi (), Tammikko (), Timola eli Uusikylä () sekä Somerokankaan () taajama.

Ennen toista maailmansotaa seudulla asui enimmäkseen inkerinsuomalaisia, eräissä kylissä oli myös ortodoksisia inkerikkoja ja venäläisiä. Luterilaiset kuuluivat Hietamäen seurakuntaan. Monet kylät hävisivät sodan aikaisten väestönsiirtojen seurauksena.

Seudun pääelinkeino on maatalous. Suurimmat maatalousyritykset ovat ZAO Pobeda Annamoisiossa ja ZAO Agrostar Somerokankaalla.

Nähtävyyksiä ovat ortodoksinen Kaikkien pyhien kirkko ja Šungunovin kartano Kuttusissa sekä apostoli Johanneksen kirkko Annamoisiossa.

Kunnan päämies on Mihail Bondarenko, kunnanhallinnon päämies Sergei Boldin.

## Lähteet
Bømlo

**Bømlo** on Vestlandin läänissä Norjassa sijaitseva kunta, joka koostuu noin tuhannesta saaresta, joista suurimmat ovat Bømlo (171 km²), Goddo (16 km²) ja Moster (12 km²). Kunnan hallinnollinen keskus on Svortland.

Bømlon kunta perustettiin vuonna 1916, kun Finnåsin kunta jaettiin kolmeksi kunnaksi; Bømloksi, Bremnesiksi ja Mosteriksi. Bremnes ja Moster yhdistettiin Bømloon vuonna 1963. Vuoden 2022 alussa Bømlon kunnassa oli 12&nbsp;061 asukasta.

## Media
Paikallislehti *[[Bømlo-nytt]]* ilmestyy kahdesti viikossa.

## Tunnettuja henkilöitä
* Knut Arild Hareide (s. 1972), poliitikko
* Heine Totland (s. 1970), laulaja ja näyttelijä

## Lähteet

## Aiheesta muualla
Lentävä sirkus

**Lentävä sirkus** voi tarkoittaa seuraavia:

* Monty Pythonin lentävä sirkus, BBC:n komediasarja vuosilta 1969–1974
* Lentävä sirkus, Alfred Lindin ohjaama mykkäelokuva vuodelta 1912
* "von Richthofenin lentävä sirkus", brittien käyttämä nimitys Manfred von Richthofenin komentamasta lentoyksiköstä *[[Jagdgeschwader 1]]*
Villasi

**Villasi** () on kylä ja maalaiskunta Leningradin alueen Lomonosovin piirissä Venäjällä. Kylässä on asukkaita 3&nbsp;100 (vuonna 2002) ja kunnassa 5&nbsp;500 henkeä (vuonna 2006).

Kunta sijaitsee piirin länsiosassa ja rajoittuu Pietarin kaupungin alueeseen. Villasin kylä sijaitsee Tuutarinjärven lounaisrannalla. Sen läpi kulkee Kraasselan, Hatsinan ja Pauluskoin välinen maantie. Kylästä on linja-autoyhteys Pietariin, Hatsinaan, Taaitsaan ja Lomonosoviin. Kilometrin päässä pohjoiseen on Možaiskajan rautatiepysäkki Pietari–Hatsina-radalla.

Villasin kunta on perustettu vuonna 2006 ja se käsittää entisen Hovinkylän () volostin. Kunnan hallinnollinen keskus on Villasin kylä. Lisäksi siihen kuuluvat seuraavat kylät: Aropakkasi (), Järveläisi eli Pieni-Karhila (), Kavelahti (), Kotsala eli Muriala (), Myrälä (), Peräkylä (), Pikkola (), Raskela (), Rötsälä (), Saarela eli Karvala (), Saksala (), Vauhkola eli Variksela ().

Ennen toista maailmansotaa seudulla asui enimmäkseen inkerinsuomalaisia, eräissä kylissä oli myös ortodoksisia inkerikkoja. Luterilaiset kuuluivat Tuutarin ja Skuoritsan seurakuntiin. Monet kylät hävisivät sodan aikaisten väestönsiirtojen seurauksena.

Villasin kunnassa Volhonskin maantien varrella sijaitsee Rötsänsillan teollisuusalue. Aiemmin paikalla olivat Koirovan kylät. Alueella toimivat mm. savuketehdas Philip Morris Ižora, Kraft Foodsin kahvipakkaamo ja Ahlersin logistiikkakeskus. YIT:n venäläinen tytäryhtiö YIT Lentek rakentaa sinne 96 hehtaarin teollisuuspuistoa, johon tulee mm. Atrian lihanjalostuslaitos ja Evlin logistiikkakeskus.

Rötsälän kylän lähellä on laskettelukeskus Tuutari-park. Järveläisin kylässä toimii maatalousyritys Nagornyi. Villasin nähtävyyksiä on erikoiseen pseudovenäläiseen tyyliin rakennettu majatalo.

Kunnan päämies on Andrei Šaronov, kunnanhallinnon päämies Aleksandr Glinin.

## Lähteet

## Aiheesta muualla
* Villasin kunnan sivusto
Eidfjord

**Eidfjord** on kunta Vestlandin läänissä Norjassa. Eidfjordin kunta perustettiin vuonna 1891, kun se erotettiin Ulvikin kunnasta. Eidfjordin ja Ullensvangin kunnat yhdistettiin 1964 ja erotettiin jälleen omiksi kunnikseen 1977. Vuoden 2022 alussa Eidfjordissa oli 937 asukasta. 


Eidfjord gamle kyrkje ca 1309.jpg|Eidfjordin vanha kirkko


## Lähteet

## Aiheesta muualla
Sara Carrigan

**Sara Carrigan OAM** (s. 7. syyskuuta 1980 Gunnedah, Uusi Etelä-Wales) on entinen australialainen maantiepyöräilijä.

Carriganin suurin saavutus on olympiakulta maantieajosta Ateenan olympialaisista. Hänet on valittu Australian vuoden naispyöräilijäksi vuosina 2002 ja 2003.

Kaudella 2006 Carrigan saavutti pronssia Kansainyhteisön kisojen maantieaika-ajossa.

Carrigan ilmoitti joulukuussa 2008 lopettavansa uransa.

## Saavutuksia

;2001
:Australian maantiepyöräilyn mestaruuskilpailut, aika-ajon pronssia
:Giro della Toscana, pistekilpailun voitto
;2002
: Australian aika-ajomestari
;2003
: Australian aika-ajomestari
:Geelong World Cup, voitto
:Tour de l'Aude Cycliste Féminin, 5. (aika-ajo) ja 7b etapin voitto
:Thüringen-Rundfahrt, 6. etapin voitto
;2004
:Olympialaisten maantieajomestari
:Australian maantiepyöräilyn mestaruuskilpailut, aika-ajon hopeaa
:Australian maantiepyöräilyn mestaruuskilpailut, maantieajon pronssia
;2005
:Australian maantiepyöräilyn mestaruuskilpailut, aika-ajon hopeaa
:Australian maantiepyöräilyn mestaruuskilpailut, maantieajon hopeaa
;2006
:Kansainyhteisön kisat, maantieaika-ajon pronssia
:Australian maantiepyöräilyn mestaruuskilpailut, aika-ajon hopeaa
:Australian maantiepyöräilyn mestaruuskilpailut, maantieajon hopeaa

## Lähteet
*Profiili Cyclingwebsite-sivustolla 
*Profiili, Official site of the 2008 Australian olympic team  
*Virallinen kotisivu 

### Viitteet
Johann Baptist Allgaier

**Johann Baptist Allgaier** (1763 – 1823) oli saksalainen shakinpelaaja ja kirjailija. Hän syntyi katoliseen perheeseen Saksassa ja aikoi ruveta aikuisena katoliseksi munkiksi. Matkallaan Puolassa hän kuitenkin tutustui shakkiin ja jäi Wieniin asumaan. Hän ohjasi jonkin aikaa Turkkilaista ja alkoi opettamaan shakkia silloisen keisarin sukulaisille. Allgaier palveli Itävallan armeijassa vuodesta 1798 vuoteen 1816 asti ja ryhtyi sen jälkeen shakinpelaajaksi. Hän ansaitsi elantonsa pelaamalla shakkia rahasta ja antamalla oppitunteja. Hän kuoli turvotuksen seurauksena.

Allgaierin merkittävimpiin töihin kuuluu *Neue theoretisch-praktische Anweisung zum Schachspiel* vuodelta 1795. Hän julkaisi uudistetut laitokset vuosina 1802, 1811 ja 1819; myös muita versioita julkaistiin hänen kuolemansa jälkeen. Teos sisältää paljon pelineuvoja ja useita avausmuunnelmia tarkoilla analyyseillä.

## Lähteet

## Aiheesta muualla
*
Ropsunhovi

**Ropsunhovi** () on taajama ja maalaiskunta Leningradin alueen Lomonosovin piirissä Venäjällä. Taajamassa on asukkaita noin 800 henkeä. Ropsu on myös taajaman vieressä sijaitseva kylä, venäläiseltä nimeltään *Mihailovskaja* ()  sekä entinen luterilainen seurakunta Inkerissä.

Ropsunhovi sijaitsee 49 kilometriä Pietarista lounaaseen Länsi-Inkerin ylängön Ropsun harjanteilla 120–130 metriä merenpinnan yläpuolella. Sen kautta kulkevat Kuippinan ja Strelnan sekä Paastonkylän ja Kraasselan väliset maantiet. Taajaman läpi virtaa Nuolijoki.

Ropsun kylä mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Nimi perustuu muinaisvenäläiseen henkilönimeen *Hrapša* (). 1600-luvulla paikalla oli ruotsalainen aateliskartano. 1700-luvun alussa seudun lähteiden vettä alettiin ohjata Pietarhovin suihkulähteisiin. Eräiden lähteiden vettä käytettiin parannustarkoituksiin. Vuonna 1714 Pietari I lahjoitti rakentamansa kartanon  ruhtinas Fjodor Romodanovskille. Myöhemmin se muutettiin keisarin residenssiksi. 1700-luvun puolivälissä rakennettiin arkkitehti Bartolomeo Rastrellin suunnittelema barokkityylinen palatsi ja sitä ympäröivä maisemapuisto. Vuonna 1762 Ropsunhovissa murhattiin Pietari III. Katariina II lahjoitti palatsin suosikilleen kreivi Grigori Orloville. 1800-luvun lopulla palatsi muutettiin klassismin mukaiseksi. Vuonna 1801 palatsi siirtyi Paavali I:n omistukseen ja se toimi tsaariperheen lomanviettopaikkana aina Venäjän vallankumoukseen saakka. 

Nykyään rappeutunut Ropsunhovin palatsi on yksi Unescon maailmanperintökohteista. Taajamassa on raunioitunut ortodoksinen Jumalansynnyttäjän ilmestyksen kirkko, joka on alun perin rakennettu luterilaiseksi kirkoksi 1600-luvun puolivälissä. Vuosina 1787–1789 rakennetussa Ropsun paperitehtaassa on kalankasvatuksen tutkimuslaitoksen kokeiluasema. Kaksi kilometriä Ropsunhovista pohjoiseen sijaitsee suuri puutarha-alue *Novaja Ropša*.

Ropsu-niminen kylä on myös Leningradin alueen Jaaman piirin Narvusin kunnassa.

## Lähteet

## Aiheesta muualla
* Ropsunhovin taajama Leningradin alueen kulttuuri -tietosanakirjassa 
* Ropsunhovin palatsi Leningradin alueen kulttuuri -tietosanakirjassa 
* Jumalansynnyttäjän ilmestyksen kirkko Leningradin alueen kulttuuri -tietosanakirjassa
Jorge Fernández

**Jorge Fernández Madinabeitia** (s. 8. elokuuta 1972 Arrasate, Guipúzcoan maakunta, Espanja) on espanjalainen malli, juontaja ja näyttelijä.

Ennen nykyistä uraansa Fernández työskenteli liikunnanopettajana. Hän myös pelasi koripalloa ammattilaisena, mutta pääsarjaura rajoittui yhteen otteluun Saski Baskonian paidassa kaudella 1997–1998.

Fernández valittiin Mister Espanjaksi vuonna 1999. Seuraavana vuonna kilpailua ei pidetty, joten hän on ainoa henkilö, joka on pitänyt titteliä kaksi vuotta peräkkäin. Valintansa jälkeen Fernández aloitti televisiotyöt sekä näyttelijänä että juontajana. Hän näytteli muun muassa *[[Serranon perhe]]essä* Candelan veljeä Andrésia sarjan ensimmäisellä tuotantokaudella. Viimeksi hän on juontanut ohjelmia *La ruleta de la suerte* (Espanjan versio *[[Onnenpyörä]]stä*) ja *Esta casa era una ruina* (*[[Hurja remontti]]*).

## Lähteet

## Aiheesta muualla
* Jorge Fernándezin sivusto
*
Allumwandlung

**Allumwandlung** (**AUW**) on saksankielinen shakkitermi, joka kuvaa shakkitehtävää, jossa korotetaan sotilas eri ratkaisussa aina eri upseeriksi. Sotilas korotetaan siis tilanteesta riippuen ratsuksi, lähetiksi, torniksi tai kuningattareksi. Joskus korotettava sotilas on joka kerralla sama, mutta joskus voidaan korottaa eri sotilaita.

Diagrammin tehtävässä valkean tarkoituksena on matittaa kolmessa siirrossa. Oikea alkusiirto on 1.f7!. Mustan vastauksesta riippuen valkea korottaa aina eri upseeriksi.
:1...e4 2. f8D ja 3.De7 tai 3.Df6#
:1...Kd6 2. f8D Kc6 3.Dc5#
:1...exf4 2. f8T Kd6 3.Tf6#
:1...exd4 2. f8L Kf6 3.Ta6#
:1...Kf6 2. f8R exd4 3.Tf7#

## Lähteet

## Aiheesta muualla
*AUW Allumwandlung-tehtäviä
One Step Further

__NOTOC__
**One Step Further** on suomalaisen Francine-yhtyeen yhdeksäs studioalbumi. Se julkaistiin 3. syyskuuta 2008.

Albumi nousi Suomen virallisen listan sijalle 21.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Arviot
* Soundi: 

## Lähteet
Sytyke (yhdistys)

**Sytyke ry** yhdistää suomalaiset ohjelmistokehityksen ammattilaiset liiketoiminnasta teknisiin asiantuntijoihin. Yhdistyksen muodostavat erikoisalueisiin keskittyvät osaamisyhteisöt, joiden jäsenet välittävät toisilleen omien alojensa syvällisintä tietoa ja tuoreimpia trendejä. 30-vuotiaan yhdistyksen juuret ovat systeemityössä (joka ei ole sama asia kuin englannin "systems engineering"). Termillä tarkoitetaan organisaatioiden yksilöllisten tarpeiden analysointiin perustuvaa tietojärjestelmien suunnittelu- ja kehitystyötä, joka tähtää automatisoitavaksi soveltuvien prosessien toteuttamiseen ohjelmistojen avulla.

Tällä hetkellä Sytyke ry:ssä toimii kymmenen osaamisyhteisöä, jotka keskittyvät ohjelmistoliiketoimintaan, ketterään kehitykseen, käytettävyyteen, mallinnukseen, projektitoimintaan, relaatiotietokantoihin, suorituskykyyn, palveluarkkitehtuuriin (SOA), testaukseen ja kokonaisarkkitehtuuriin. Osaamisyhteisöjen tavoitteena on auttaa jäseniään kehittymään yhä vahvemmiksi omien alojensa ammattilaisiksi mm. korkeatasoisten seminaaritilaisuuksien sekä yhdistyksen lehdessä julkaistavien asiantuntija-artikkelien kautta.

Sytyke ry on Tieto- ja viestintätekniikan ammattilaiset ry:n (TIVIA) suurin valtakunnallinen teemayhdistys, jolla oli vuoden 2014 lopussa 1 086 henkilöjäsentä ja 20 yhteisöjäsentä. Sytyke ry toimii yhteistyössä Tivian alueyhdistysten kanssa tarjoamalla niille jäsenkuntansa asiantuntemusta erikoisaloja käsittelevien tilaisuuksien suunnitteluun ja toteutukseen.

### Julkaisut
Sytyke julkaisee neljä kertaa vuodessa ilmestyvää Sytyke-lehteä (vanha nimi oli Systeemityö), joka on ilmestynyt vuodesta 1988.

80- ja 90-luvuilla yhdistys tuotti useita raportteja, joissa työryhmät kirjoittivat suomeksi uusista systeemityön aiheista. Raportit julkaisi Tietotekniikan liitto ry ja kustansi Suomen Atk-kustannus Oy.
# Systeeminsuunnittelun työasema 1988
# Kokemuksia relaatiotietokannoista 1990
# Tietokoneavusteinen systeemityö – kannattavuus, menetelmät, käyttöönotto 1990
# Oliot systeemityössä 1992
# STST-malli 1993
# Laatujärjestelmän käyttöönotto 1993
# Kokemuksia tietojärjestelmien rakentamisesta työasema-arkkitehtuureihin 1994
Vuonna 2013 Sytyke tuotti kirjapyrähdys-tekniikalla kirjan 398 vuotta ketteriä kokemuksia , joka kerää suomalaisten ketterien työmenetelmien konkareiden kokemuksia yksiin kansiin.

## Lähteet

## Aiheesta muualla
* http://www.sytyke.org Sytyke ry:n verkkosivut
Austrheim

**Austrheim** on kunta Vestlandin läänissä Norjassa. Austheimin kunta perustettiin vuonna 1910, kun se erotettiin Lindåsin kunnasta. Fedjen kunta erotettiin Austrheimista vuonna 1947. Vuoden 2022 alussa Austrheimissa oli 2&nbsp;889 asukasta.

## Talous
Norjan suurin öljynjalostamo ja Euroopan toiseksi vilkkain öljysatama Mongstad sijaitsee Austrheimin ja Alverin rajalla. 

## Nähtävyydet
Norjan mantereen läntisin piste Vardetangen sijaitsee Austrheimissa.

## Tunnettuja henkilöitä
* Kornelius Bergsvik (1889–1975), poliitikko ja ministeri

## Lähteet
Luettelo valtioista, joiden pääkaupunki ei ole valtion suurin kaupunki

Tämä on **luettelo [[valtio]]ista  joiden [[pääkaupunki]] ei ole asukasluvultaan valtion suurin [[kaupunki]]**. Egypti rakentaa uutta pääkaupunkia korvaamaan Kairon. Uudella kaupungilla ei ole vielä nimeä.  Myös Indonesia rakentaa uutta pääkaupunkia Nusantaraa Borneon saaren itäosaan korvaamaan vajoavaa Jakartaa.

## Luettelo

## Lähteet

## Aiheesta muualla
* Tilastokeskus: Kansainvälisen tiedon tietokanta  Väestö > Kaupungit > Hallinnolliset kaupungit
Kesäparalympialaiset 1992

**Kesäparalympialaiset 1992** järjestettiin Barcelonassa, Espanjassa.

Saman vuoden olympialaisten järjestelykomitea pelkäsi, että paralympialajien suuri määrä vähentäisi olympialaisten uskottavuutta, ja määräsi erittäin tiukat säännöt paralympiaurheilijoille. Tämä aiheutti pienoisen skandaalin, mutta samalla se yksinkertaisti ja auttoi nostamaan kisojen tasoa. 83 maasta kisoihin osallistui 2&nbsp;999 kilpailijaa, heistä 2&nbsp;301 oli miehiä ja 700 naisia. He kilpailivat 15 eri lajissa.

Kisojen avajaistilaisuuteen 3. syyskuuta osallistui KOK:n silloinen puheenjohtaja Juan Antonio Samaranch sekä Espanjan kuningas Juan Carlos ja kuningatar Sofía sekä Barcelonan pormestari Pasqual Maragall. Päätösseremonia järjestettiin 14. syyskuuta.

Barcelonan olympiakisojen järjestäjät pienensivät mitalitapahtumien määrää huomattavasti edellisiin kisoihin verrattuna, koska he pelkäsivät niiden vähentävän olympialaisten uskottavuutta.

Heti kisojen jälkeen järjestettiin Madridissa omat kisat älyllisesti vammaisille. Näihin kisoihin osallistui 1&nbsp;400 urheilijaa 74 maasta.

## Mitalitaulukko TOP-10

## Lähteet

## Aiheesta muualla

* Official website of the Paralympic Movement 
* Barcelona 1992: 25 years on
Oleksandr Petriv

**Oleksandr Petriv** (, s. 13. elokuuta 1974 Lviv) on ukrainalainen pistooliampuja ja olympiavoittaja.

Petriv on saavuttanut olympialaisissa Pekingissä 2008 kultaa 25 metrin olympiapistoolissa uudella finaali olympiaennätyksellä 780,2 (580+200,2). Lisäksi hän on saavuttanut MM-kilpailuissa joukkuepronssia Lahdessa 2002 25 metrin isopistoolissa ja Zagrebissa 2006 25 metrin vakiopistoolissa.

## Lähteet
*
*
*
Alessandro Lambruschini

**Alessandro Lambruschini** (s. 7. tammikuuta 1965 Fucecchio, Italia) on italialainen entinen kestävyysjuoksija, jonka päälaji oli 3&nbsp;000 metrin estejuoksu. Hänen merkittävin arvokisavoittonsa on Euroopan-mestaruus Helsingistä 1994. Hän saavutti EM-kilpailuissa myös yhden hopean ja pronssin, MM-kilpailuissa pronssin sekä olympiapronssia.

Lambruschini voitti 3&nbsp;000 metrin estejuoksussa Italian mestaruuden ennätykselliset kuusi kertaa vuosina 1986, 1987, 1990, 1992, 1994 ja 1996.
 
## Saavutukset

### Ennätykset
*1 500 metrin juoksu - 3.35,27 min (1987)
*3 000 metrin juoksu - 7.44,7 min (1997)
*3 000 metrin estejuoksu - 8.08,78 min (1993)

## Lähteet
* 

### Viitteet
Tim Harden

**Tim Harden** (s. 27. tammikuuta 1974) on yhdysvaltalainen entinen pikajuoksija joka juoksi pääsääntöisesti 100 metrin juoksussa.
Hänen paras saavutuksensa on hopeamitali Atlantan kesäolympialaisissa 1996, jonka hän voitti 4x100 metrin viestijuoksussa yhdessä joukkuetovereidensa Jon Drummondin, Michael Marshin ja Dennis Mitchellin kanssa.
Harden on juossut 60 metriä aikaan 6,43 sekuntia, jolla hän on kaikkien aikojen tilastossa sijalla 3.
Ketoukonsieni

**Ketoukonsieni** (*Lepiota oreadiformis*) on pikku-ukonsieniin kuuluva kellomainen ja okranvärinen sienilaji. Sen heltat ovat valkoiset. Jalka on vaaleankeltainen ja siinä on heikko rengas. Ketoukonsieni kasvaa kedoilla ja tienvarsilla. Se on Suomessa melko harvinainen.

## Lähteet
Pantaukonsieni

**Pantaukonsieni** (*Lepiota ignivolvata*) on pikku-ukonsieniin kuuluva kartiomainen tai laakea sienilaji. Sen lakki on punaruskea ja suomupeitteinen. Heltat ovat valkoiset tai kermanvalkoiset. Sieni haisee ja maistuu pahalle eikä ole ruokasieni. Se kasvaa lehtimetsissä Keski-Euroopassa. Sitä ei ole löydetty Suomesta.

## Lähteet
Myrkkyukonsieni

**Myrkkyukonsieni** (*Lepiota brunneoincarnata*) on kartiomainen, viininpunainen tai ruskea pikku-ukonsienilaji. Sen heltat ovat valkoiset tai kermanväriset. Jalka on kellanvalkoinen ja siinä on heikosti havaittava rengas. Sieni kasvaa metsänreunoissa varsinkin rikkoutuneissa paikoissa. Myrkkyukonsieni on nimensä mukaisesti myrkyllinen. Sen myrkyllisyys vastaa Suomessa yleisesti esiintyvää valkokärpässientä ja on täten hengenvaarallinen pienemmissäkin määrin nautittuna. Myrkkyukonsieni kasvaa Keski-Euroopassa, lajista ei ole Suomesta tehty löytöjä.

## Lähteet
Ptychopteromorpha

**Ptychopteromorpha** on pieni sääskiin kuuluva osalahko. On esitetty epäilyjä, että se ei välttämättä ole monofyleettinen eli ryhmä joka  sisältää yhteisen esi-isän ja kaikki sen jälkeläislajit.

Ptychopteromorpha kattaa vain kaksi heimoa, joiden kaikki lajit ovat ohutvartaloisia ja pitkäjalkaisia hyönteisiä. Ulkonäöltään heimot muistuttavat paljon toisiaan. Huomattavan vaaksiaismaisesta ulkonäöstään huolimatta Ptychopteromorpha on lähempänä hyttysiä.

Toukat elävät vesistöissä ja hengittävät pitkän hengitysputken kautta tai kosteassa maaperässä. Toukat elävät syömällä kariketta. Aikuiset sääsket viihtyvät soilla ja muissa kosteissa ympäristöissä.  

## Lähteet
Donots

**The Donots** on saksalainen punk rock -yhtye, joka perustettiin vuonna 1993 Ibbenbürenissä.

Alun perin yhtyeen nimeksi piti tulla The Donuts, mutta nykyiseen muotoonsa se päätyi basistin kirjoittaessa nimen vahingossa väärin.

## Jäsenet
*Ingo Knollmann (laulu, piano) - vuodesta 1993
*Guido Knollmann kitara, laulu) - vuodesta 1993
*Jan Dirk Poggemann (bassokitara, laulu) - vuodesta 1993
*Eike Herwig (rummut, lyömäsoittimet) - vuodesta 1995
*Alex Siebenbiedel kitara, laulu) - vuodesta 1996

## Diskografia
### Demot
* 1994: *We Do Not Care - So Why Should You* (1. demo)
* 1994: *Second Demo* (ei julkaistu)
### Albumit
* 1996: *Pedigree Punk*
* 1998: *Tonight's Karaoke Contest Winners*
* 1999: *Better Days Not Included*
* 2001: *Pocket Rock*
* 2002: *Amplify the Good Times*
* 2004: *Got the Noise*
* 2006: *The Story So Far - Ibbtown Chronicles*
* 2008: *Coma Chameleon*
* 2010: *The Long Way Home*

### EP:t
* 2001: *We're Not Gonna Take It* (CD, DVD)
* 2001: *Donots/Midtown Toursplit*  (7", rajoitettu painos)
* 2008: *Stop the Clocks - EP*

### Kokoelmilla julkaistuja kappaleita
* *Aggropop Now!* (2003) ("Ausgebombt")
* *Rock Against Bush, Vol. 2* (2004, Fat Wreck Chords) ("Time's Up")
* *Kunst! 20 Jahre die Kassierer* (2005) ("Ich töte meinen Nachbarn und verprügel seine Leiche")
* *Aggropop Now!* (2005) ("Ausgebombt")
* *Crossing All Over, Vol 17* ("Wretched Boy")
* *Booom 2004-the Third* ("We Got the Noise")
* *Cover It Up* ("We're Not Gonna Take It")

### Singlet
* 1999: *Outshine The World*  (CD-single)
* 2001: *Room With A View* (CD-single)
* 2001: *Superhero* (CD-single)
* 2001: *Whatever Happened To The 80s* (CD-single)
* 2002: *We're Not Gonna Take It* (Twisted Sister) (CD-single)
* 2002: *Saccharine Smile* (CD-single)
* 2002: *Big Mouth* (CD-single)
* 2004: *We Got The Noise* (CD-single)
* 2004: *Goodbye Routine* (CD-single)
* 2008: *Stop The Clocks* (CD-single)
* 2010: *Calling* (CD-single)
* 2010: *Forever Ends Today* (CD-single)

### Videot
* 2003: *We're Not Gonna Take It* (DVD)
* 2004: *We Got The Noise * (DVD)
* 2005: *Ten Years Of Noise* (DVD)
Arnaldo da Silva

**Arnaldo da Silva** (s. 26. maaliskuuta 1964) on entinen brasilialainen yleisurheilija, joka kilpaili lähinnä 100 metrin juoksussa.

Da Silvan paras saavutus on pronssimitali Atlantan kesäolympialaisissa 1996 4 x 100 metrin juoksussa, yhdessä Robson da Silvan, Edson Ribeiron ja André da Silvan kanssa.
Anastasian matti

**Anastasian matti** on shakkimattikuvio, jossa pelaaja tekee matin tornilla, ratsun vartioidessa laidassa olevan kuninkaan pakoruutuja ja sotilaan tukkiessa yhden pakoruudun. Diagrammissa on esitetty tyypillinen Anastasian matti.

## Lähteet
Nykyaikainen viisiottelu kesäolympialaisissa 2004

**[[Kesäolympialaiset 2004|Ateenan kesäolympialaisissa 2004]]** kilpailtiin kahdessa nykyaikaisen viisiottelun lajissa: miesten ja naisten henkilökohtaisessa kilpailussa. Suorituspaikkana oli Goudi Olympic Complex. Miesten kilpailu käytiin 26. elokuuta ja naisten 27. elokuuta. Molempiin lajeihin osallistui 32 urheilijaa.

## Mitalistit
### Miehet

### Naiset

## Lähteet
*Tulokset
Soutu ja suomalaiset

Tämä artikkeli kertoo **[[Soutu#Kilpasoutu|kilpasoudusta]] [[Suomi|suomalaisten]]** näkökulmasta.

## Historiaa

Vanhin edelleen järjestettävä suomalainen soutukilpailu on Turussa pidettävä Aurasoutu, joka järjestettiin ensimmäisen kerran vuonna 1927.

Suomalaiset ovat saavuttaneet soudussa yhteensä seitsemän olympiamitalia, joista kolme on kultaisia. 1950-luvulla suomalaiset soutivat olympiamitaleja erityisesti neloskilpailuista. Pertti Karppinen sai peräti kolme kultaa vuosien 1976, 1980 ja 1984 olympialaisissa, ja nämä ovat edelleen Suomen ainoat kultamitalit lajista. Karppinen sai myös useita mitaleja MM-kisoista. Kun hän oli lopettanut uransa, suomalainen soutu vietti hiljaiseloa, kunnes 24 vuoden tauon jälkeen Minna Nieminen ja Sanna Stén palauttivat Suomen olympiamitalikantaan hopeamitalilla 2000 metrin kevyen pariairokaksikon kilpailussa Pekingin olympialaisissa 2008 .

Soutu on toiminut myös joidenkin suomalaisten hiihtäjien sivulajina varsinkin 1950- 1960-luvuilla. Muun muassa Jorma Kortelainen ja Väinö Huhtala olivat tunnettuja sekä soudussa että hiihdossa.

## Olympialuokkien soutu
Suomessa olympiasoutua voi harrastaa kilpailu- ja harrastemielessä noin 10 seurassa eri puolilla maata. Kotimaassa järjestetään vuosittain Suomen mestaruuskilpailuiden lisäksi useita kansallisia kilpailutapahtumia.  Suomessa on järjestetty soudun maailmanmestaruuskilpailut vuonna 1995 Tampereella Kaukajärven soutustadionilla.

Suomalaisia olympiakilpaveneluokan kilpaseuroja:

* Espoon Soutajat ry - Esbo Roddare rf (Espoo)
* Helsingin Soutuklubi ry, HSK (Helsinki)
* Hämeenlinnan soutajat ry, HmlS (Turenki)
* Ikaalisten Soutajat ry (Ikaalinen)
* Jämsänjoen Soutuveikot ry, JSV (Jämsänkoski)
* Lappeenrannan soutajat ry, LS (Lappeenranta)
* Nesteen Soutajat ry, NS (Raisio, Porvoo)
* Pargas Roddklubb rf (Parainen)
* Soutuseura SMARK ry (Helsingin soutuseurat Akademiska Roddklubben ja Soutumiehet yhdistivät voimansa, 2010)
* Sunilan Sisu ry, SuSi (Sunila)
* Takon Soutajat ry, TAKO (Tampere)
* Turun Akateemiset Soutajat ry, TAS - Åbo Akademiska Roddare rf, ÅAR (Turku)
* Turun Soutajat ry, TS - Åbo Roddare rf, ÅR (Turku)
* Vuoksen Soutajat ry, VS (Imatra)
* Valkeakosken Vesiveikot ry, VVV (Valkeakoski)

## Puuvenesoutu

Suomessa järjestetään maailman suurimmaksi mainostettu soututapahtuma, puuveneillä käytävät Sulkavan Suursoudut. Tapahtuma ollaan järjestetty jo 41 kertaa, ja vuonna 2008 siihen osallistui lähes 8 000 soutajaa. Puuvenesoudussa järjestetään myös SM-kilpailuja, joissa kilpaillaan neljässä eri sarjassa, joiden matkat vaihtelevat kahden ja 58 kilometrin välillä.  

## Lähteet
Parhaan suoraan videolle julkaistun elokuvan Annie-palkinto

**Parhaan suoraan videolle julkaistun elokuvan Annie-palkinto** on vuodesta 1994 lähtien joka vuosi jaettava palkinto edellisvuoden parhaalle suoraan videolle julkaistulle animaatioelokuvalle. Poikkeuksellisesti vuonna 2002 palkintoa ei jaettu ollenkaan.

## Voittajat

## Aiheesta muualla
* The Annie Awards-virallinen sivusto
* IMDB.com
Frank Anderson

**Frank Ross Anderson** (1928–1980) oli kanadalainen shakinpelaaja ja kansainvälinen mestari. Hän oli erikoistunut tietokoneshakkiin. Anderson syntyi Kanadassa ja pelasi maansa joukkueessa kolmissa shakkiolympialaisissa: 1954, 1958 ja 1964. Vuosina 1954 ja 1958 hän teki parhaan tuloksen toiselta pöydältä.

## Lähteet

## Aiheesta muualla
*Frank Anderson osoitteessa Chessmetrics.com
Hugo Gunckel Lüer

**Hugo Gunckel Lüer** (10. elokuuta 1901, Valdivia – 17. kesäkuuta 1997, Santiago de Chile) oli chileläinen kasvitieteilijä, professori ja farmaseutti. Hän opiskeli ensin Concepciónin yliopistossa farmasiaa ja työskenteli sen jälkeen eri apteekeissa. Lüer toimi myös Araucarían alueellisen museon johtajana vuodesta 1940 alkaen. Lisäksi hän oli mukana useissa eri järjestöissä, tuntiopettajana kouluissa ja jopa joidenkin koulujen johtajana. Harrastuksenaan hän keräili kasveja.

## Lähteet
Gerald Anderson

**Gerald Frank Anderson** (1898–1983) oli englantilainen shakkitehtävien laatija, joka oli kotoisin Etelä-Afrikasta. Hänet tunnetaan parhaiten kolmesiirtoisista ja satushakkitehtävistä. Anderson julkaisi vuonna 1924 120 laatimaansa tehtävää nimellä *Adventures of my Chessmen (1914–1923)*. Vuonna 1938 hän alkoi laatimaan Kriegspiel-tehtäviä ja julkaisi niitä vuonna 1959 kokoelmassa *Are There Any?*. Anderson työskenteli myös Britannian ulkoasiainministeriössä ja Washingtonin lähetystössä.

Andersonin kunniaksi julkaistiin vuonna 1974 sadankahdentoista tehtävän kokoelma nimeltä *A Tribute to G. F. Anderson*.

## Lähteet
Romeo & Rafael Desperados

**Romeo & Rafael Desperados** oli MTV3:n netti-tv:ssä elo-lokakuussa 2008 esitetty kymmenenosainen *[[Salatut elämät|Salattujen elämien]]* spin-off -sarja. Kesällä 2008 kuvattu sarja tehtiin ainoastaan internetiä varten ja tuotettiin MTV3:n netti-tv:hen. 

Sarjan jaksot nähtiin uusintana MTV3 Katsomossa 17. heinäkuuta – 1. elokuuta 2012.

1. elokuuta 2018 sarjan kaikki jaksot julkaistiin MTV Katsomoon.

## Juoni

Veljekset Romeo ja Rafael Aro pakenivat Suomesta keväällä 2008. Helena Kuulan antamien rahojen turvin he lähtivät pakomatkalle ja jättivät Maijan tämän äidille, Emmalle. Ongelmia syntyy matkan varrella useita: veljekset eivät tiedä, missä maassa ovat ja menettävät rahansa pikkurikollisille. 

Lopulta pakomatka päättyy ja veljekset päätyvät Las Vegasiin ja saavat sieltä töitä: Rafael pääsee kokiksi ja Romeo tarjoilijaksi. Emma tuo Maijan takaisin Romeolle.

## Esittäminen Internetissä
*Romeo & Rafael Desperados* kuului maksulliseen Salatut elämät -tuotteeseen. Joka maanantai julkaistiin uusi jakso ja sen sai katsoa ostamalla seuraavan päivän Salatut elämät -jakson ennakkoon. Lisäksi internetiin lisättiin lisämateriaalia kuvauksista. Kun sarjan kaikki kymmenen jaksoa oli julkaistu, sarjan jaksot olivat katsottavissa ilmaiseksi.

## Jaksot

## Näyttelijät
* Constantinos Mavromichalis – Romeo Aro
* Sami Ristiniemi – Rafael Aro
* Hertta Yrjänä – Maija Aro
* Saila Laakkonen – Emma Ilola
* Oona Louhivaara – Juulia Autio
* Ramin Sohrab – rajavartija
* Seppo Pirskanen – rekkakuski Oinonen
* Jukka Uhlgren – Ola
* Stephen Morgan – Mackay–mies
* Marko Äijö – Fancha Saladin

## Lähteet
* Salkkareista netti-jaksoja!

### Viitteet
Shallow Believer

**Shallow Believer** on amerikkalaisen rockyhtyeen The Usedin 19. helmikuuta 2008 digitaalisesti julkaistu EP.
Se on kokoelma singlejen b-puolia kolmelta aikaisemmalta pitkäsoitolta. EP:n nimi tulee "Slit Your Own Throat" -kappaleen sanoista.

## Kappaleet
#
#
#
#
#
#
#
#
#
#
#

## Arviot
* AbsolutePunk: 69%

## Aiheesta muualla
* Shallow Believer discogs.com -sivustolla

## Lähteet
BESSY (hiukkaskiihdytin)

**Berliner Elektronenspeicherring-Gesellschaft für Synchrotronstrahlung m. b. H.** (**BESSY**) on synkrotroni Berliinissä. Se aloitti toimintansa tutkimusyrityksenä, joka tuotti synkrotronisäteilyä tieteen ja teollisuuden tutkimuskäyttöön. Yritys perustettiin 5. maaliskuuta 1979 synkrotronin rakentamista ja ylläpitämistä varten, ja se yhdistyi Hahn Meitner -instituutin kanssa 1. tammikuuta 2009 muodostaen uuden Helmholtz-Zentrum Berlin -instituutin.

Nimi BESSY yhdistettiin yleensä BESSYn ylläpitämään synkrotroniin pikemminkin kuin itse yritykseen. Ensimmäinen BESSYn rakennuttama synkrotroni, **BESSY I**, aloitti toimintansa 19. joulukuuta 1981 Wilmersdorfin kaupunginosassa Berliinissä. Synkrotroni tuotti ultravioletti- ja röntgensäteilyä. Sen ympärysmitta oli noin 60 metriä. Se jatkoi toimintaansa vuoteen 1999, jolloin se kustannussyistä lopetettiin, kun BESSYn uusi synkrotroni Berliinin Adlershofin kaupunginosassa oli aloittanut toimintansa. Suuri osa BESSY I:stä purettiin ja lahjoitettiin vuonna 2001 SESAME-projektille (*Synchrotron-light for Experimental Science and Applications in the Middle East*), joka rakentaa UNESCO-projektin osana Lähi-idän ensimmäisen synkrotronin Jordaniaan.

**BESSY II** -synkrotronisäteilylähteen rakentaminen Adlershofiin aloitettiin 1993, ja ensimmäiset tieteelliset kokeet sen tuottamalla synkrotronisäteilyllä tehtiin lokakuussa 1998. Se on niin sanottu kolmannen sukupolven synkrotroni. BESSY II:n ympärysmitta on 240 metriä,  ja sitä käyttää noin 50 sädelinjaa. Vuosittain synkrotronilla vierailee yli 2500 tutkijaa. BESSY II:n toiminnasta vastaa Helmholtz-Zentrum Berlin.

## Lähteet
*BESSY kotisivut  

### Viitteet
Puistoukonsieni

**Puistoukonsieni** (*Lepiota cristata*) on pikku-ukonsieniin kuuluva kartiomainen tai laakealakkinen ukonsienilaji. Lakki on punaruskeasuomuinen ja valkea. Heltat ovat valkoiset. Jalka on valkea tai ruskehtava. Sieni haisee kaasulle ja maistuu pahalta eikä ole ruokasieni. Se kasvaa puistonurmilla, puutarhoissa ja metsäteiden reunoilla melko yleisenä.

## Lähteet
Metyylisalisylaatti

**Metyylisalisylaatti** on väritön tai kelta-punainen öljymäinen neste, jolla on tunnusomainen haju. Metyylisalisylaatin kemiallinen kaava on C8H8O3. Siitä käytetään myös nimiä *salisyylihapon metyyliesteri*, *metyyli-2-hydroksibentsoaatti*, *2-(metoksikarbonyyli)fenoli* ja *Wintergreen-öljy*. Metyylisalisylaatti on esteri. Monet kasvit, esimerkiksi metsätähti tuottavat metyylisalisylaattia.

Metyylisalisylaatin moolimassa on 152,1494 g/mol, sulamispiste −8,6 °C, kiehumispiste 222 °C, leimahduspiste 96&nbsp;°C c.c., itsesyttymislämpötila 451&nbsp;°C ja CAS-numero 119-36-8. Aine liukenee veteen 20 °C:n lämpötilassa 0.07 g/100ml.
Metyylisalisylaatti reagoi voimakkaiden hapettimien ja vahvojen emästen kanssa.

Lyhytaikaisessakin altistumisessa metyylisalisylaatti voi ärsyttää silmiä ja ihoa. Aineelle altistumisesta voi seurata myös vaikutuksia keskushermostossa, viime kädessä šokki ja kuolema. Aine voi imeytyä elimistöön hengitysteitse, ihon läpi ja nieltynä. Aine on haitallista myös vesieliöille.

Metyylisalisylaattia voidaan valmistaa esteröimällä metanolista ja salisyylihaposta:

CH<sub>3</sub>OH + HOC<sub>6</sub>H<sub>4</sub>COOH → HOC6H4COOCH3 + H<sub>2</sub>O

Yhdistettä esiintyy kasveissa ja myös kukkien tuoksuissa sekä semiokemikaalina eliöiden viestinnässä.

## Aiheesta muualla

*
*Liber Herbarum II: Metyylisalisylaattia sisältäviä kasveja
*PubChem: Methyl salicylate 
*Human Metabolome Database: Methyl 2-hydroxybenzoate 
*Food Component Database (FooDB): Methyl salicylate 
*Kyoto Encyclopedia of Genes and Genomes (KEGG): Methyl salicylate 
*Dr. Duke's Phytochemical and Ethnobotanical Databases: Methyl-salicylate 
*Pherobase: Semiochemical - methyl salicylate 
*Pherobase: Floral Compound - methyl salicylate 
* Molecule of the Month: Methyl salicylate, Bristol University School of Chemistry
Forssan yhteislyseo

**Forssan yhteislyseo** on Forssan kaupungissa toimiva Forssan seutukunnan ainoa lukio. Oppilaitos on Suomen ensimmäinen maaseudulle perustettu oppikoulu. Yhteislyseo on perustettu vuonna 1899 nimellä *Forssan yhteiskoulu*, ja keisarillisen senaatin toimiluvan se sai tammikuussa 1900. Vuonna 2009 Forssan yhteislyseo vietti 110-vuotisjuhlia.

Vuonna 1948 Forssan (suomalaisesta) yhteiskoulusta tuli valtion oppilaitos, ja samalla se otti käyttöön nimen *Forssan yhteislyseo*. Lukion nimi ehti muuttua pariin otteeseen, mutta yhteislyseon vanha nimi otettiin uudelleen käyttöön vuonna 1998 silloisten Linikkalan lukion ja Kuhalan lukion yhdistymisen myötä.

Lyseota hallinnoi seutukunnallinen johtokunta. Sopimuskuntia ovat Forssa, Humppila, Jokioinen ja Tammela. Lyseossa on oppilaita myös Ypäjältä. Lyseolla suorittaa kaksois- ja kolmoistutkintoa Ypäjän Hevosopiston ja Forssan ammatti-instituutin opiskelijoita. Lukiossa toimii Urheiluakatemia ja kuvataide- ja muotoilulinja. Lukiolla on ollut 2000-luvun alusta lähtien monia kansainvälisiä yhteistyötahoja, muun muassa monissa Euroopan valtioissa ja Keniassa.  

Lukion rehtorina on toiminut keväästä 2001 alkaen FT Simo Veistola. Häntä ennen rehtorina toimi Kuhalan lukiosta siirtynyt rehtori Veikko Rantanen. Lukiosta valmistuneita ylioppilaita ovat muun muassa teollisuusneuvos Juhani Yli-Paavola, säveltäjä Kalevi Aho, Mika ja Turkka Mali, 2010- ja  2020-luvuilla ministerinä toiminut Sanni Grahn-Laasonen ja yksi maailman siteeratuimmista ilmakehän tutkijoista, akateemikko Markku Kulmala.

## Koulurakennus
Aluksi lyseo toimi väliaikaistiloissa, kunnes se vuonna 1906 sai ensimmäisen oman toimitalonsa, jonka on suunnitellut arkkitehti Yrjö Sadeniemi. Jugendosana tunnettuun rakennukseen Sadeniemi suunnitteli samaan tyyliin laajennusosan, joka valmistui vuonna 1923. Ensimmäinen rakennus oli alun perin suunniteltu kokonaan hirsiseksi, mutta keskustelujen perusteella alakerroksen materiaaliksi päätettiin tiili. Sisäosissa oli väreiksi alun perin valittuja tummahkoja ajan henkisiä värejä, punaista, ruskeaa ja vihreää, mutta vuonna 1928 kaikki peitettiin vaalealla maalilla.

Arkkitehti Einari Wennervirran suunnittelema lyseorakennuksen kivinen funkkisosa rakennettiin jugendosan jatkoksi vuonna 1958. Rakennuksiin tehtiin peruskorjaus vuosina 2010–2011, jonka jälkeen sekä jugend- että funkkisosat ovat olleet lukion käytössä. Ennen peruskorjausta jugendosassa toimi Linikkalan ala-aste.

## Lähteet
* Forssan yhteislyseo: Tietoa lyseosta

### Viitteet

## Aiheesta muualla
* Forssan Vanhan Koulun Kilta 
* Forssan yhteiskoulu 40-vuotias, Aamulehti, 26.08.1939, nro 228, s. 7, Kansalliskirjaston digitaaliset aineistot
Bessy

**Bessy** voi tarkoittaa:

*BESSY, synkrotronisätelyä tuottavaa laitosta Berliinissä
*Bessy, kuntaa Auben departementissa Ranskassa
*Bessy, sukunimeä
*Bessy, Elisabeth-nimestä johdettua naisen lempinimeä
Ballarat (Yhdysvallat)

**Ballarat** on vuonna 1896 perustettu, nykyisin lähes asumaton kaupunki Inyon piirikunnassa Kaliforniassa. Se autioitui vähitellen 1900-luvun alkupuolella. 

Kaupunki perustettiin Panamint Rangen kanjonien kaivoksien huoltopaikaksi. Nimensä kaupunki sai Australian Victoriassa sijaitsevan kultakaivoskaupunki Ballaratin mukaan. Vuosina 1897–1905 Ballaratissa oli 400&ndash;500 asukasta, ja siellä oli seitsemän saluunaa, kolme hotellia, Wells Fargon asema, posti, koulu, vankila ja ruumishuone. Kaupungin hiipuminen alkoi, kun sen itäpuolella oleva Ratcliffin kaivos supisti toimintaansa. Muutkin kaivokset alkoivat hiipua, ja Ballaratin postitoimisto lopetti vuonna 1917. Nykyisin Ballaratissa asuu vakituisesti pari ihmistä. Charles Manson asui 1960-luvulla "perheineen" Barkerin karjatilalla Ballaratin eteläpuolella.

## Lähteet
Pienet ja keskisuuret elämät

__NOTOC__
**Pienet ja keskisuuret elämät** on suomalaisen rockyhtye Happoradion toinen studioalbumi, joka julkaistiin 15. syyskuuta 2004. Albumi nousi Suomen virallisen listan sijalle 28.

Pieni osa albumin kappaleista kuten Linnusta sammakoksi on kokonaan Aki Tykin käsialaa, lisäksi albumin kappaleita ovat olleet säveltämässä myös AH Haapasalo ja Jari Torkkeli.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Aki Tykki – laulu, kitara, kosketinsoittimet
* AH Haapasalo – kitara, taustalaulu
* Jatu Motti – basso
* Markku DeFrost – rummut

## Arvostelut
* Soundi: 

## Lähteet

## Aiheesta muualla
* Levyn sanoitukset